《初秋雷峰待月同妙峰上人赋》
明代·王琅

凉飔发朝爽，薄吹出林皋。已喜谢烦暑，能忘悲逝滔。

息机随白发，住世有青袍。莫负碧岑上，迟迟秋月高。

作者简介：王琅，一作琅，字澹子。番禺人。约为明崇祯间诸生。明福王弘光元年（一六四五）徵召不赴。后礼函是于雷峰，法名今叶，号开五居士。著有《蛙雨楼稿》、《野樗堂稿》。清陈伯陶编《胜朝粤东遗民录》卷一有传。